ימים טובים: סיפורו של זאב רווח

ימים טובים: סיפורו של זאב רווח (זאב רווח: ימים טובים) הוא סרט תיעודי ישראלי בבימויו של אלון גור אריה אודות חייו ויצירתו של השחקן, הקומיקאי הבמאי והתסריטאי זאב רווח. הסרט נבחר להשתתף בתחרות בפסטיבל הסרטים הבינלאומי חיפה בשנת 2024 (נדחה בגלל מלחמת חרבות ברזל לינואר 2025) בפסטיבל דוק אביב גליל, ובפסטיבל קולנוע דרום. הסרט שודר בערוצים HOT8 וערוץ YES ישראלי. ואף על פי שלא תוכנן כך, הסרט יצא בעת פטירתו של רווח, ושימש כסרט להנצחת פועלו.

שם הסרט לקוח משיר הנושא של הסרט "רק היום", עבודתו הראשונה של זאב רווח כבמאי. השיר מובצע במקור על ידי אורי רווח, אחיו של זאב שגם משתתף בסרט התיעודי.

 עלילה 
בפרסום המקדים לפסטיבל חיפה נכתב: זאב רווח, הקומיקאי העממי של ישראל, נלכד בטייפקאסט שלימים הפך לכלאו. מן הבמה היוקרתית של תיאטרון הקאמרי ועד לדמויות מן הקולנוע שנחקקו בזיכרון התרבותי, רווח נאבק למצוא את מקומו בין העולמות: בין דת לחילוניות, בין קאלט לאומנות גבוהה. בעזרת חומרים נדירים ועדויות יוצאות דופן מתווה הסרט "ימים טובים" את סיפורו המורכב של רווח, מסע קולנועי על תשוקה וטרגדיה של אגדת מסך שלא הכרנו באמת.

 משתתפים 
בין המרואיינים מעולם התרבות: זאב רווח, דן תורן, יהודה אטלס, הלל מיטלפונקט, זהבה בן, ניצה שאול, שלישיית מה קשור, דובי גל, חני נחמיאס, יונה אליאן, צחי נוי, שמוליק לוי, רפי קישון, אפרת לביא, יהודה אליאס, ריטה שוקרון, שרון אלכסנדר, פבלו אוטין, משה אדרי.

בני המשפחה: מלי רווח, שולה רווח, אורי רווח, מאיה רווח, ג'קי רווח, בנצי רווח, משה רווח.

 נושאים מרכזיים 
הסרט משלב כמה עלילות משנה שמשתלבות זו בזו. היחסים עם אביו שהחרים את סרטיו והצגותיו. התפתחותו המקצועית משחקן רפרטוארי בתיאטרון דרך קומדיות הבורקס למעמד של מפיק-במאי-כותב-שחקן. אופיו המורכב של רווח כאיש משפחה, הניסיונות לייצר סרטי איכות לצד הקומדיות, במאי שמשתמש בשיטות עבודה שנויות במחלקות.

 הפקה 
הבמאי אלון גור אריה חבר למפיקים עופר נעים ומשה אדרי (איתו הפיק בעבר את הסרט התיעודי "אנחנו לא ניפרד לעולם" ואת הסרטים העלילתיים "מבצע ביצה" ו"המוסד").

לצורך הפקת הסרט הומרו מחדש המאסטרים המקוריים של חלק מסרטיו בתהליך טלסינה וכך "חסמב"ה ונערי ההפקר", "רק היום" ואחרים זכו לתמונה וצבעים באיכות גבוהה במיוחד.

חומרים נדירים כמו עימות בין אפרים קישון וזאב רווח על הגישה לבימוי המחזמר סלאח שבתי נלקחו מתוך קלטת VHS שנמצאה בחדר העבודה של אפרים קישון ותיעדה את החזרות למופע.

רווח נפטר ב-18 בינואר 2025 בגיל 84, 36 שעות אחרי הקרנת הסרט אודותיו בפסטיבל דוק אביב.

 כרזה 
בכרזת הסרט נראה זאב רווח כחלק מפאזל. חלקו הגדול של הפאזל מראה את זאב רווח השחקן הדרמטי וחלק מהפאזל הוא דמותו הקומית של חכם חנוכה מהסרט "סנוקר". מתחתם הכיתוב. הכרזה עוצבה על ידי סטודיו חץ על פי רעיון של גור אריה.

 ביקורות 
הסרט הוקרן בפסטיבל הסרטים הבינלאומי חיפה 2024 כחלק מהתחרות הישראלית בתאריך 7 בינואר 2025.

למחרת הפסטיבל כתבה המבקרת נעמה רק באתר וואלה על הסרט "ביוגרפיה מעניינת ורבת רבדים של אדם לא פשוט, יש משהו באספקט הזה של הסיפור שלא עובר חלק בגרון" בהתייחסה לכך שהסרט חושף "דפוסים קשים מאוד באישיותו של מי שעד אז הוצג כאייקון שרק רוצה להצחיק ולשמח".

עמי פרידמן כתב ב"ישראל היום": "דוקומנטרי מקיף, מרתק ויש שיגידו משנה תפיסה אודות חייו ופועלו"

אבי לודמיר כתב בביקורת הסרט ב"סרוגים": "דיוקן מפוכח של האיש שהפך את העוני לאמנות.... אלון גור אריה עושה עבודה נהדרת בלהביא את סיפור חייו של זאב רווח. אני די בטוח שזאב היה שמח על המוצר הסופי"

גיא לייבה, מבקר ידיעות אחרונות כתב: "הסרט מרשים כמו תיק העבודות המגוון של זאב רווח... זאת לא צפייה קלילה כמו "צ'רלי וחצי", יצא פה סרט חשוב מאוד"

אבישי סלע, מבקר Time Out כתב: "הסרט מצליח להיות מורכב – כמו הדמות שבמרכזו.... מי שלא מפחד להאיר גם את הצדדים האפלים – יוצא בסוף כמנצח אמיתי"

 פסטיבלים 
 פסטיבל הסרטים הבינלאומי חיפה 2024
 פסטיבל דוק אביב גליל 2025
 פסטיבל קולנוע דרום 2024

 קישורים חיצוניים 
 טריילר רשמי - גרסת YES




 גרנדיר פרוכטמן, "העובדה שהסרט מציג את הכישרון העז של רווח כיכולת ייחודית ופנומנלית לצד ביקורת נוקבת על התנהגויות שאין להן מקום בחברה ערכית, הופכת את הסרט למסמך מרתק וחשוב", באתר מוקסיני, 28 בינואר 2025
 מאי לורנס ביסמוט, "הסרט התיעודי חושף את סודות חייו כמו שלא הכרתם מעולם", i24NEWS, כתבת וידאו 31 בינואר 2025
 קובי מידן בראיון עם ניצה שאול, אלון גור אריה, סיגלית בנאי - סוכן תרבות, כאן 11, 24 בינואר 2025

 גורי אלפי וגלית חוגי, "ימים טובים מספר על דמותו של ששון, סרטי הבורקס ועל הזיכרון התרבותי", רדיו תל אביב, 19 בינואר 2025
 יובל אלבשן ומוריה קור, ראיון עם אלון גור אריה, "מוריה והפרופסור" רשת ב', 31 בינואר 2025
 ליאת רגב, ראיון עם אלון גור אריה (טיימקוד 32:00), "מעבירים לראשון" רשת ב', 18 בינואר 2025

 גואל פינטו בשיחות עם ניצה שאול, אלון גור אריה, משה אדרי וקובי אוז על זאב רווח, כאן תרבות, 19 בינואר 2025
 יאיר רוה, 
 לירון ארז, "סרט נעים, שאינו מחדש דבר אך חשיבותו היא בהיותו חיבוק אחרון לפני פרידה", אתר סרט, 26 בינואר 2025

הערות שוליים

קטגוריה:סרטי 2024
קטגוריה:סרטים תיעודיים ישראליים
קטגוריה:סרטים בעברית
קטגוריה:סרטים ישראליים משנת 2024
קטגוריה:סרטי אלון גור אריה